द्वारका प्रसाद ने परतोइयै मेमसाहब दा जबाब उनें गी सनाया। “अच्छा।” सय्यद मज़हर अली होर किश नेईं बोल्ले ते सिर न्हीठा करियै डोल ग्रां अल्ल परतोई गे। उनें सूती अचकन दे उप्परें खासे दी चादरी दी बुक्कल मारी दी ही ते कनटोप (बूजोटोपी) लाये दा हा। देसी पनियां ते हत्थें बुनी दियां सूहियां जराबां जेह्‌ड़ियां अड्डियें परा फटी गेदियां हियां लग्गी दियां हियां। उंदे मगर-मगर बड्डा नेहा छाबा सिरे पर चुक्के दे झींगापासी लंघेआ। शबरु गी ओ तौले-तौले लंङियां टुआकियां दिंदा, टुरदा बड़ा गरीबड़ा बझोआ।